Viborger Samler, 1816-06-15
I Kbhvns nyeste Skilderie har Hr. Justitsraad Ridder Bruun ladet indføre følgende nærmere Oplysninger til hans i Fjor skrevne, og i Aviserne indførte Beskrivelse over Jndustrien i Fridericia, 1) Læserne af bemeldte Beskrivelse maae behagelig bemærke, at Tingene ere saaledes beskrevne, som de i Aaret 1817 befandtes. Telakkens udsædvanlig høi Priis samme Aar, bidrog for første Delen til, at et saa betydeligt Pengeprovenu Rbdlr. 291,284., udkom af det Jndavlede samme Aar; men fordi Tobaksavlen dette Aaar blev dreven saa stærkt, var Kartoffelavlen ei synderlig mere, end som Enhver til sin Huusholdning behøvede, derfor toges ei heller denne Avl med i Beregningen. Naar nu den ubenævnte Anmelder som jeg iøvrigt skylder Tak for den Skaansel, hvormed han har omtalt min Afhandling), anslaaer Kartoffelavlen og Jndtægten af 200 Køer til 200,000 Rbdlr., bliver denne Beregning for høi; hvilket jeg saa meget mere finder mig foranlediget at gjøre opmærksom paa, da nogle have yttret den Betænkelighed at det mueligen kunne blive Byen til Skade ved Ansættelse mod andre, naar sammes Jndtægter ansaaes saa høie, i hvilke de betydelige Dyrkningsomkostninger dog og maae fradrages, naar Jndtægten, eller den Gevinst, Byen har af sin Avl, deraf skulle udledes. 2) Det af Hr. Dalges her anlagte Maskin= og Møbelværksted var i god Flor, da Afhandlingen blev skreven; men i Aaret 1814, da enhver ved Freden blev bange for Fabrikkernes Skjæbne, og det Kongel. Commerce-Collegium ei gav flere Bestillinger paa Maskiner, men endog indskrænkede de Forskudde, som før vare givne til dette Værksteds Fremme, maatte samme standse, og Dalgas, som efter disse uventede Omstændigheder ei saae sig i Stand til at vedligeholde Værkstedet, fandt bedre Regning ved at antage et ham, tilbuden Jnteressentskab i Klædefabriken i Weile, og ved hans Afreise fra Byen er da og Haabet om et Møbelmagazins Anlæg her bleven til et Fremtids Ønske. 3) Eyder= eller Mostpersen er i de senere Aar ikke bleven fortsat, hvortil Mangel paa Frugt og sammes Dyrhed har været Aarsagen; thi naar 1 Tønde, Æbler betales, som de senere Aar her i Egnen, med 24 til 30 Rbdlr. pr. Tønde, vilde et Oxhoved Most eller Frugtviin blive dyrere, end til den Priis, hvortil de franske Vine nu kunne kjøbes. Denne Dyrhed paa Frugt viser imidlertid Nødvendigheden af, med mere Jver og Omhyggelighed at opelske Frugttræer. J Aaret 1811, da jeg afpersede 350 Tønder Æbler, kjøbte jeg disse hos Landmanden her i Egnen for 5 Rdlr. D. C. Tønden. 4) Anmelderen anfører, at et Havne Anlæg her, nu ved min Bestræbelse er iværksat; men ligesom jeg ikke finder i min Beskrivelse at have givet Anledning til, at tilvende mig ene Rosen herfor, saaledes byder og Sandhed og Beskedenhed mig her at erklære: at Fortjenesten heraf ikke tilkommer mig allene, foruden den Understyttelse, de høiere Vedkommende have ydet dette Anlæg, har jeg virket i Forening med de øvrige Medlemmer af Havne-Commissionen, som, naar Roes fortjenes, bør deele samme med mig. 5) Ligeledes forholder det sig med det anmærkede Kalkbrænderie, som er anlagt forrige Aar, og altsaa efterat bemeldte min Beskrivelse var udkommet. J dette Kalkværk, som til en Prøve er anlagt i det Smaae, har Hr. Postmester og Dannebrogsmand Fibiger, til Snoghøi, lige Deel med mig, og det drives saaledes for vor fælles Regning. Værket er anlagt paa Herr Postmesterens Eiendom ved Snoghøi, og Ovnen indrettet saaledes, at deri kan brændes, foruden Kalk, ogsaa Muursteen, til hvilket sidste der gives fortrinlig Leer ved Snoghøi, hvilket, saavelsom der værende Overflødighed af Tørv, foranledigede, at jeg overtalede Herr Postmesteren, for fælles Regning at foretage dette Anlæg. Fridericia, den 18de Maj 1816. B. Bruun.